I 1920 skrev Stravinskij kontrakt med den franske klaverfabrikant Pleyel. Stravinskij arrangerede de fleste af sine værker for fabrikantens selvspillende klaver ''Pleyela.'' På vegne af Stravinskij indkrævede Pleyel afgifterne for disse klaverer. De betalte ham også en månedlig gage. Fra 1921 stillede de desuden lokaler til hans rådighed i Paris, hvor han arbejdede samt underholdte venner og bekendte.<ref>White, ''Stravinsky'', 58.</ref><ref>White, ''Stravinsky'', 573.</ref> I denne periode indledte Stravinskij en [[Utroskab|affære]] med danserinden Vera de Bosset, som var gift med [[Scenograf|scenografen]] Sergej Sudeikin.<ref>Walsh, ''Stravinsky'', 336.</ref> Affæren førte til Sudeikin-parrets [[skilsmisse]].
Musik Historie